Suppailu on sup-laudalla melomista seisoen, istuen tai polvillaan. Voit rentoutua rauhallisesti edeten tai kasvattaa vauhdin sykettä kohottavaksi kuntoilulenkiksi. Ilmatäytteisen sup-laudan voit helposti kuljettaa mukanasi paikasta toiseen. Pakkaa tarvikkeet ja eväät vesitiiviiseen reppuun tai kuivasäkkiin ja hanki ensimmäinen kokemus päiväretkeilystä suppaillen. Käyttämällä melonnassa hyödyksi kokonaisvaltaista vartalon liikettä jaksat pitemmän matkan, saat lisää vauhtia ja harjoitat koko kehoa.